A Pest Vármegyei Kormányhivatal által alkalmazott korrupció ellenes záradék

Alulírott ……..…………………………………… (név) kijelentem, hogy a …………………………………………….. (cím: …………………………………………….
adószám: ………………………..) társaság, mint a Pest Vármegyei Kormányhivatal (továbbiakban: Hivatal) Szerződő Partnere (továbbiakban: Partner) nem követhet el, nem engedélyezhet és nem segíthet elő olyan cselekményt, illetve harmadik személyt nem jogosíthat fel és nem bírhat rá olyan cselekményre, amely a Felek részéről a hatályos közélet tisztáságára vonatkozó korrupció ellenes jogszabályok megsértésére irányul vagy azt eredményezi. Jelen kötelezettség különösképpen a kormányzati és önkormányzati hatóságok közszolgálati tisztviselői, munkavállalói, megbízottai, valamint a Büntető Törvénykönyvben meghatározott hozzátartozóik, illetve ezen személyek szoros baráti,ismeretségi, üzleti és egyéb kapcsolati köréhez tartozók számára történő jogellenes kifizetésekre vonatkozik.

A Hivatal Partnere nem fogadhat el, nem ajánlhat fel, nem adhat, illetve erre vonatkozóan nem állapodhat meg a Hivatal megbízásából eljáró közszolgálati tisztviselőnek, munkavállalónak, illetve bármely a Hivatal megbízásából eljáró harmadik személynek ajándékot, illetve pénzbeli vagy nem pénzbeli juttatást. Ugyanez vonatkozik arra az esetre is, ha az érintett személy jelen megállapodással kapcsolatosan tárgyalások folytatására, szerződéskötésre, illetve teljesítésre hivatalosan nincs felhatalmazva, arra nem jogosult.

A Partner köteles azonnal értesíteni a vele szerződéses kapcsolatban álló Hivatalt, amennyiben jelen megállapodással kapcsolatosan folytatott tárgyalások során, a szerződés megkötésére, illetve a szerződésben foglaltak teljesítésre vonatkozóan a korrupció bármely formájáról vagy annak kísérletéről tudomást szerez, illetve amennyiben a korrupció gyanúja felmerül.

A Partner jelen megállapodás aláírásával elismeri, hogy tudatában van annak, hogy korrupciónak minősül bárminemű jogtalan előny nyújtása, akár vagyoni, akár személyes előnyről legyen szó.

Kelt: …………………………

 ………………………..……..

 Cégszerű aláírás